Nechránený styk, bolesti brucha, hnedý výtok a skoršia menštruácia
Dobry večer,Mala som nechraneny pohlavny styk s priatelom urobil sa tak ako sa malo po niekoľko dnoch som začala mat bolesty bruchu a zacala som mat aj hnedy vytok  no potom som dostala menštruáciu o niekoľko dny skôr  ako zvyčajne,robila som si test ale ukazalo mi ze je negativny a uz presli 2mesia
Dobrý deň,
ďakujeme za Vašu otázku.
Žena nemôže byť tehotná a zároveň mať menštruáciu. To však neznamená, že nemôže dôjsť ku krvácaniu počas tehotenstva. Nie je nezvyčajné, že sa u žien počas tehotenstva, najmä prvého trimestra, vyskytne krvácanie s rôznou intenzitou. Môže sa vyskytovať v podobe slabého špinenia, alebo vyzerať ako menštruácia (dokonca môže byť aj silnejšie). Oboje môžu sprevádzať aj kŕče podobné tým, ktoré ženy často pociťujú pri bolestivej menštruácii. Taktiež nie je vylúčené tzv. biochemické tehotenstvo, ktoré zanikne skôr ako ho stihneme vidieť na ultrazvuku, čiže asi do 5-6 týždňa tehotenstva. Avšak v prípade, že sa menštruácia dostavila, prešli už dva mesiace a tehotenské testy sú opakovane negatívne, tehotenstvo je málo pravdepodobné.
Žiaľ, v našej kompetencii nie je jednoznačne potvrdiť ani vylúčiť prípadné tehotenstvo. To môže iba gynekológ po dôkladnom vyšetrení. Z tohto dôvodu je potrebné kontaktovať predovšetkým lekára.
Prajem všetko dobré.
S pozdravom
Mgr. Emma Halás Haluščíková